OpenLLM-France/wikimedia huggingface dataset:
# Hermann Keidanski

Hermann Keidanski, o posteriorment, amb el cognom germanitzat: Keidanz, Kaidanz (nascut el 4 de novembre, de 1865, a Władysławowo (actual Polònia) – desembre de 1938, Alemanya) fou un jugador d'escacs jueu prussià.
Va néixer a Pomerània (Pomorze, Pommern), quan el territori era una de les províncies del Regne de Prússia, però va viure principalment a Berlin, on hi participà en molts torneigs d'escacs, principalment els anys 1890.

## Resultats destacats en competició

Keidanski va empatar als llocs 8è-9è a Colònia 1898 (11è DSB Congress, Hauptturnier A, el campió fou Ottokar Pavelka), fou 2n, rere Julius Finn, a Nova York 1903, i empatà als llocs 5è-6è al torneig de la New York State Chess Association 1907.
És destacable que el 1891 va guanyar (en una exhibició de simultànies) una partida contra el futur Campió del Món Emanuel Lasker. En matxs, va perdre contra Carl August Walbrodt (1–5) el 1891, i guanyà contra Eugene Delmar (4–1) el 1902.

### Rànquing mundial

El seu millor rànquing Elo s'ha estimat en 2459 punts, el setembre de 1894, moment en què tenia 28 anys, cosa que el situaria en 70è lloc mundial en aquella data. Segons chessmetrics, va arribar a ser el 62è millor jugador mundial el febrer de 1890.

## Contribucions a la teoria dels escacs

El seu nom és vinculat a la Variant Keidanski de la defensa prussiana (1.e4 e5 2.Cf3 Cc6 3.Ac4 Cf6 4.d4 exd4 5.e5 d5 6.Aa5 Ce4 7.Cxd4 Ac5 8.Cxc6!? Axf2+ 9.Rf1 Dh4!). Algunes anàlisis del Dr. Hermann Kaidanz sobre aquesta línia varen aparèixer a la publicació especialitzada Wiener Schachzeitung el 1904, i van coadjuvar a posteriors investigacions sobre aquesta línia de banda de jugadors de primer nivell, com ara Carl Schlechter. També va analitzar l'anomenat gambit Keidanski (1.e4 e5 2.Ac4 Cf6 3.d4 exd4 4.Cf3 Cxe4 5.Dxd4).

## Referències

* ↑ «Nota sobre Keidanz» (en anglès). "Chess Notes". Edward G. Winter, 31-12-2007. [Consulta: 18 febrer 2010].
* ↑ Nota biogràfica a chessgames.com (anglès)
* ↑ http://www.chessmetrics.com
* ↑ Emanuel Lasker va dominar els escacs mundials durant un quart de segle: assolí el títol mundial el 1894 i el mantingué fins al 1921
* ↑ Partida (simultània) Lasker – Keidanski, Berlin 1891 http://www.365chess.com/game.php?gid=2694774
* ↑ http://members.shaw.ca/edo2/players/p1007.html
* ↑ El sistema de classificació Elo no es va instituir oficialment fins al 1971, però s'han fet estimacions de la classificació Elo per a èpoques anteriors
* ↑ Fitxa de Hermann Keidanski a Chessmetrics (anglès)
* ↑ «Nota sobre la Variant Keidanz» (en anglès). "The Kibitzer". Tim Harding. [Consulta: 18 febrer 2010].

## Enllaços externs

* Estimació Elo de Hermann Keidanski a «chessmetrics.com». [Consulta: 24 febrer 2010]. (anglès)
# Alf Jacobsen

Alf Kristian Brun Jakobsen (Moss, Østfold, 14 de juny de 1885 - Oslo, 29 de maig de 1948) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en els 8 metres (1907 rating) del programa de vela, a bord de l'Irene.

## Referències

* ↑ «Alf Brun Jakobsen Olympic Results». sports-reference.com. Arxivat de l'original el 18 d'abril 2020. [Consulta: 29 setembre 2017].
# Joseph McLoughlin

Joseph James McLoughlin (21 d'agost de 1878 – desembre de 1962) va ser un remer estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla de plata en la prova de doble scull del programa de rem, fent parella amb John Hoben.

## Referències

* ↑ «Joseph McLoughlin Olympic Results». sports-reference.com. Arxivat de l'original el 13 de desembre 2012. [Consulta: 16 octubre 2015].
# George Dietz

George John Dietz (Saint Louis, Missouri, 9 de gener de 1880 – Nova York, 19 d'abril de 1965) va ser un remer estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la prova de quatre sense timoner del programa de rem, formant equip amb Arthur Stockhoff, August Erker i Albert Nasse.

## Referències

* ↑ «George Dietz Olympic Results». sports-reference.com. Arxivat de l'original el 17 de desembre 2012. [Consulta: 17 octubre 2015].
# Christina Voß

Christina Voß (Perleberg, 7 de juliol de 1952) fou una jugadora d'handbol alemanya que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics de Mont-real, on guanyà la medalla de plata en la competició d'handbol, En el seu palmarès també destaca el campionat del món d'handbol de 1975.
A nivells de clubs jugà al SC Empor Rostock.

## Referències

* 1 2 «Christina Voß Olympic Results». sports-reference.com. Arxivat de l'original el 2012-12-17. [Consulta: 8 març 2019].
* ↑ Women Handball World Championship 1975 Soviet Union 03-13.12 Winner East Germany a todor66.com
# Richard Royce Schrock

Richard Royce Schrock (Berne, 4 de gener de 1945) és un químic i professor universitari estatunidenc guardonat amb el Premi Nobel de Química l'any 2005.

## Biografia

Va néixer el 4 de gener de 1945 a la ciutat de Berne, situada a l'estat nord-americà d'Indiana. Va estudiar química a les universitats de Califòrnia, on es va llicenciar el 1967, i Harvard, on es va doctorar el 1971. Posteriorment va realitzar els seus estudis posdoctorals a la Universitat de Cambridge (Anglaterra).
En 1972 va ser contractat per la companyia farmacèutica DuPont, on va formar part del grup investigador de George Parshall. Tres anys després va entrar a formar part de l'Institut Tecnològic de Massachusetts (MIT), on es va convertir en professor l'any 1980 i on segueix exercint la seva activitat docent.

## Recerca científica

L'any 2005 fou guardonat amb el Premi Nobel de Química, juntament amb el químic francès Yves Chauvin i el nord-americà Robert H. Grubbs, pel desenvolupament de la metàtesi en la química orgànica, especialment realitzada al voltant dels alquens.

## Enllaços externs

* «Richard Royce Schrock» (en anglès). The Nobel Prize. The Nobel Foundation.
# Harald Eriksson

Harald Eriksson (Lycksele, 22 de setembre de 1921 - Umeå, 20 de maig de 2015), a vegades escrit Ericsson, fou un esquiador de fons suec que va competir durant les dècades de 1940 i 1950.
El 1948 va prendre part en els Jocs Olímpics d'Hivern de Sankt Moritz, on guanyà la medalla de plata en la prova del 50 quilòmetres del programa d'esquí de fons. Aquell mateix any guanyà la cursa dels 50 km al Festival d'esquí de Holmenkollen.

## Referències

* ↑ «Harald Ericsson Olympic Results». sports-reference.com. Arxivat de l'original el 17 de desembre 2012. [Consulta: 6 gener 2020].
* ↑ Skidlegendaren ”Sme-Harald” Eriksson, IFK Umeå har avlidit Arxivat 2016-02-15 a Wayback Machine. (suec)
* ↑ Harald Ericson. Comitè Olímpic Suec
# Alfred Larsen

Alfred Waldemar Garmann Larsen (Oslo, 24 de novembre de 1863 - Oslo, 10 de setembre de 1950) va ser un regatista noruec que va competir a començaments del segle xx. Era pare del també regatista Petter Larsen.
El 1912 va prendre part en els Jocs Olímpics d'Estocolm, on va guanyar la medalla d'or en la categoria de 12 metres del programa de vela, a bord del Magda IX.

## Referències

* 1 2 «Alfred Larsen Olympic Results». sports-reference.com. Arxivat de l'original el 2016-03-04. [Consulta: 9 març 2017].
# William Michaels

William Mayes "Bill" Michaels (Alcoa, Tennessee, 13 de juliol de 1876 - 1934) va ser un boxejador estatunidenc de primers del segle xx. El 1904 va prendre part en els Jocs Olímpics de Saint Louis, on guanyà la medalla de bronze en la prova de pes pesant. Michaels va perdre en semifinals contra Samuel Berger.

## Referències

* ↑ «Bill Michaels Olympic Results» (en anglès). sports-reference.com. Arxivat de l'original el 16 de desembre 2012. [Consulta: 5 octubre 2015].
# Charles Dvorak

Charles Edward Dvorak (Chicago, Illinois, 27 de novembre de 1878 – Seattle, Washington, 18 de desembre de 1969) va ser un atleta estatunidenc especialista en el salt de perxa.
Fill d'immigrants txecs, va estudiar a la Universitat de Michigan, competint amb l'equip d'atletisme Michigan Wolverines entre 1900 i 1904. El 1900 era el principal favorit a la medalla d'or en la prova del salt de perxa, però finalment va decidir no disputar la prova per ser aquesta en diumenge. Amb tot, l'endemà, en una competició de consol, no oficial, va guanyar la medalla de plata. El 1903 va establir un nou rècord mundial de salt de perxa amb un salt d'11 peus i 11 polzades. El 1904 sí que va disputar la prova del salt de perxa als Jocs de Saint Louis, i amb un millor salt de 3m 50cm establí un nou rècord olímpic, alhora que guanyava la medalla d'or.
Dvorak també és conegut per ser el primer saltador de perxa en utilitzar una canya de bambú en lloc de les tradicionals.
Posteriorment va fer d'entrenador de futbol, bàsquet i atletisme a Seattle, on va morir el 1969, amb 91 anys.

## Referències

* ↑ Encyclopedia of Ethnicity and Sports. Greenwood Press, 2000, p. 123.
* ↑ «Dvorak Breaks Pole Vault Record». The New York Times, 28-05-1903.
* ↑ «Broke World's Record: Dvorak Reaches Nearly 12 Feet in Pole Vault». Detroit Free Press, 27-05-1903.
* 1 2 3 «Charles Dvorak Olympic Results». sports-reference.com. Arxivat de l'original el 5 de novembre 2012. [Consulta: 20 novembre 2015].
# Ciclisme als Jocs Olímpics d'estiu de 1928 - Persecució per equips

La competició de persecució per equips fou una de les quatre proves del programa olímpic de ciclisme en pista dels Jocs Olímpics d'Amsterdam de 1928. La competició es va disputar el 5 i 6 d'agost de 1928, amb la presència de 48 ciclistes procedents de 12 nacions diferents.

## Medallistes

| Or | Plata | Bronze |
| ItàliaCesare Facciani Giacomo Gaioni Mario Lusiani Luigi Tasselli | Països BaixosJohannes Maas Piet van der Horst Janus Braspennincx Jan Pijnenburg | Regne UnitGeorge Southall Harry Wyld Leonard Wyld Percy Wyld |

## Equips

| Bèlgica August Meuleman Yves Van Massenhove Albert Muylle Jean Van Buggenhout  Canadà Lew Elder James Davies Andy Houting William Peden Xile Jorge Gamboa Alejandro Vidal Carlos Rocuant Eduardo Maillard França André Aumerle Octave Dayen René Brossy André Trantoul Alemanya Josef Steger Anton Joksch Kurt Einsiedel Hans Dormbach Regne Unit Harry Wyld Leonard Wyld Percy Wyld George Southall | Itàlia Cesare Facciani Giacomo Gaioni Luigi Tasselli Mario Lusiani Letònia Roberts Ozols Zenons Popovs Ernests Mālers Fridrihs Ukstiņš Països Baixos Jan Maas Jan Pijnenburg Janus Braspennincx Piet van der Horst Polònia Józef Lange Alfred Reul Jan Zybert Józef Oksiutycz  Suïssa Erich Fäs Gustave Moos Heinz Gilgen Joseph Fischler Turquia Galip Cav Yunus Nüzhet Unat Cavit Cav Tacettin Öztürkmen |

## Resultats
### Primera ronda

| Pos | Nació |
| 1 Q | Bèlgica |
| 2 q | Polònia |
| Pos | Nació |
| 1 Q | França |
| 2 | Xile |
| Pos | Nació |
| 1 Q | Regne Unit |
| 2 | Turquia |
| Pos | Nació |
| 1 Q | Itàlia |
| 2 | Letònia |
| Pos | Nació |
| 1 Q | Països Baixos |
| 2 | Suïssa |
| Pos | Nació |
| 1 Q | Alemanya |
| 2 q | Canadà |

### Segona ronda

| Pos | Nació |
| 1 Q | Regne Unit |
| 2 | Bèlgica |
| Pos | Nació |
| 1 Q | Països Baixos |
| 2 | Polònia |
| Pos | Nació |
| 1 Q | França |
| 2 | Canadà |
| Pos | Nació |
| 1 Q | Itàlia |
| 2 | Alemanya |

### Semifinals

| Pos | Nació |
| 1 Q | Itàlia |
| 2 | Regne Unit |
| Pos | Nació |
| 1 Q | Països Baixos |
| 2 | França |

### Lluita per les medalles

| Pos | Nació | Temps |
| 1 | Itàlia | 5:01.8 |
| 2 | Països Baixos | 5:06.2 |
| Pos | Nació |
| 3 | Regne Unit |
| 4 | França |

## Referències

* ↑ «Cycling at the 1928 Amsterdam Summer Games: Men's Team Pursuit, 4,000 metres». sports-reference.com. Arxivat de l'original el 18 d'abril 2020. [Consulta: 3 febrer 2018].
* ↑ «1928 Summer Olympics official report». Arxivat de l'original el 2008-04-08. [Consulta: 3 febrer 2019].
* ↑ «Cycling - Road 1928». Arxivat de l'original el 2016-03-24. [Consulta: 3 febrer 2019].
* ↑ Ambdós equips passen per una decisió errònia. Official Report.p. 519.
* ↑ L'informe oficial no diu com avança el Canadà a la segona ronda.
# Corriol nevat

El corriol nevat (Anarhynchus nivosus) és una espècie d'ocell de la família dels caràdrids (Charadriidae), sovint considerat dins l'espècie Charadrius alexandrinus. Habita en Amèrica del Nord, a la costa del Pacífic des del sud de Washington fins al sud de Baixa Califòrnia, diferents zones de l'interior dels Estats Units i Mèxic, costa del Golf de Mèxic des de Florida fins a Nicaragua, Bahames i Antilles, i també a la costa del Pacífic del Perú i Xile.

## Referències

* ↑ «Corriol nevat». Cercaterm. TERMCAT, Centre de Terminologia. [Consulta: 24 març 2024].
# John Cassin

John Cassin (Upper Providence Township, 6 de setembre de 1813 - Filadèlfia, 10 de gener de 1869) va ser un ornitòleg i algòleg estatunidenc.
És considerat com un dels ornitòlegs nord-americans més importants, ja que va descriure 198 aus que no havien estat prèviament esmentades per Alexander Wilson ni per John James Audubon.
Les obres més conegudes de Cassin són Illustrations of the Birds of Califòrnia, Texas, Oregon, British and Russian America (1853-56), i Birds of North America (1860), escrit juntament amb Spencer Fullerton Baird i George Newbold Lawrence.
La seva salut es va veure molt alterada pels dies de la Guerra civil. Va morir el 1869, amb 55 anys, d'intoxicació per arsènic, causada per la manipulació de pells d'ocells conservades amb arsènic.

## Altres publicacions

* john Cassin. 1858. Mammalogy and ornithology. Editor Lippincott, 4 pàg.
* -----------------. Explorations and Survey for a Railroad Route from the Mississippi to the Pacific Ocean. 1858
* -----------------. Ornithology of the Japan Expedition 1856
* -----------------. Ornithology of Gillies's Astronomical Expedition to Chili. 1855
* -----------------. Birds of Xile. 1855
* -----------------. Ornithology of the United States Exploring Expedition. Washington, 1845

### Llibres

* john Cassin. 2010. Illustrations of the Birds of Califòrnia, Texas, Oregon, British and Russian America. Intended to Contain Descriptions and Figuris of All. Editor General Books LLC, 230 pàg. ISBN 1155080300
* spencer Fullerton Baird, John Cassin, George Newbold Lawrence. 1860. The birds of North America. Natural sciences in America. Edició il·lustrada, reimpresa per Arno Press, 1.005 pàg.

## Referències

* ↑ «Cassin of Philadelphia». [Consulta: 22 octubre 2020].
* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
# Harald Tammer

Harald Tammer (Tallinn, 9 de gener de 1899 - Unzhlag, 6 de juny de 1942) fou un atleta, aixecador i periodista estonià que va competir durant la dècada de 1920.
El 1915 es va graduar a l'Escola de comerç de Tallinn i es va unir a l'Associació Esportiva Kalev. Poc després es va presentar voluntari per lluitar a la Primera Guerra Mundial i la Guerra d'Independència d'Estònia com a membre de la Brigada Kalevi Malev de les Eesti Kaitseliit. Entre 1921 i 1928 va editar el diari esportiu Eesti Spordileht. Entre el 1923 i 1933 va ser periodista i entre el 1933 i 1940 editor en cap del diari Eesti Päevaleht. Entre 1928 i 1940 va ser membre del consell de la Unió Estatal de Periodistes, i entre l 1934 i 1935 va dirigir la Unió de Periodistes Bàltics. Tammer va estudiar dret i diplomàcia a l'Institut d'Estudis Polítics de París de 1931 a 1933. També va ser membre de la junta directiva del Comitè Olímpic Nacional d'Estònia de 1933 a 1940 i del Parlament d'Estònia de 1937 a 1940. El 1940 va treballar breument com a editor de la revista Revue Baltique. El 1941 va ser acusat d'espiar per les Forces de Defensa d'Estònia i fou deportat a Rússia, on va morir en un gulag de l'Óblast de Nizhny Novgorod.

## Carrera esportiva

El 1916 va pujar al podi dels campionats de Rússia en llançament de pes, disc i martell. Entre 1918 i 1926 guanyà 24 campionats d'Estònia d'atletisme.
El 1920 va prendre part en els Jocs Olímpics d'Anvers, on fou sisè en la prova del llançament de pes del programa d'atletisme. En aquests Jocs va ser l'encarregat de dur la bandera nacional en la cerimònia d'inauguració. Quatre anys més tard, als Jocs de París, fou dotzè en el llançament de pes, però alhora també disputà la prova del pes pesant, per a aixecadors amb un pes superior a 82,5 kg, del programa d'halterofília. En ella guanyà la medalla de bronze, per darrere l'italià Giuseppe Tonani i l'austríac Franz Aigner.
En el seu palmarès també destaca el Campionat del Món d'halterofília de 1922 del pes pesant.

### Millors marques en atletisme

* llançament de pes. 14,15 m (1922)
* llançament de disc. 41,06 m (1920)
* llançament de martell. 37,18 m (1923)

## Referències

* 1 2 3 4 5 6 «Harald Tammer Olympic Results». sports-reference.com. Arxivat de l'original el 2009-04-21. [Consulta: 10 març 2018].
* ↑ Tammer, Harald. Eesti spordi biograafiline leksikon
* ↑ Estonia Arxivat 2014-09-14 a Wayback Machine.. sports-reference.com
* ↑ Harald Tammer. trackfield.brinkster.net
# Arnfinn Heje

Arnfinn Kolbjørn Heje (Oslo, 26 d'octubre de 1877 - Oslo, 29 de gener de 1958) va ser un regatista noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en la categoria de 12 metres del programa de vela, a bord del Magda IX.

## Referències

* ↑ «Arnfinn Heje Olympic Results». sports-reference.com. Arxivat de l'original el 2016-03-05. [Consulta: 9 març 2017].
# Arthur Newton

Arthur Lewis Newton (Upton, Massachusetts, 31 de gener de 1883 – Worcester, Massachusetts, 19 de juliol de 1950) va ser un atleta estatunidenc que va competir a l'inici del segle xx.
Va prendre part en els Jocs Olímpics d'Estiu de 1900 de París, on disputà els 2500 metres obstacles i la marató del programa d'atletisme. Finalitzà en quarta i cinquena posició respectivament.
Quatre anys més tard va prendre part en els Jocs Olímpics d'Estiu de 1904 a Saint Louis, on disputà tres proves del programa d'atletisme i guanyà medalla en totes elles. En les 4 milles per equips guanyà l'or formant equip amb George Underwood, David Munson, Paul Pilgrim i Howard Valentine; mentre en els 2590 metres obstacles i la marató guanyà la medalla de bronze.

## Referències

* 1 2 «Arthur Newton Olympic Results». sports-reference.com. Arxivat de l'original el 26 d'abril 2009. [Consulta: 27 octubre 2015].
# Robert Farnan

Robert E. Farnan (Nova York, 11 de juny de 1877 – Nova York, 10 de gener de 1939) va ser un remer estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la prova de dos sense timoner del programa de rem, fent parella amb Joseph Ryan.

## Referències

* ↑ «Robert Farnan Olympic Results». sports-reference.com. Arxivat de l'original el 16 de desembre 2012. [Consulta: 16 octubre 2015].
# Ciclisme als Jocs Olímpics d'estiu de 1928 - Quilòmetre contrarellotge

La competició del quilòmetre contrarellotge fou una de les quatre proves del programa olímpic de ciclisme en pista dels Jocs Olímpics d'Amsterdam de 1928. La competició es va disputar el 5 d'agost de 1928, amb la presència de 16 ciclistes procedents de 16 nacions diferents.

## Medallistes

| Or | Plata | Bronze |
| Willy Hansen (DEN) | Gerard Bosch van Drakestein (NED) | Dunc Gray (AUS) |

## Resultats

| Pos. | Ciclista | Temps |
| 1 | Willy Hansen (DEN) | 1:14.2 |
| 2 | Gerard Bosch van Drakestein (NED) | 1:15.1 |
| 3 | Dunc Gray (AUS) | 1:15.3 |
| 4 | Octave Dayen (FRA) | 1:16.0 |
| 5 | Kurt Einsiedel (GER) | 1:17.1 |
| 6 | Edward Kerridge (GBR) | 1:18.0 |
| 6 | Józef Lange (POL) | 1:18.0 |
| 8 | Francisco Rodríguez (ARG) | 1:18.4 |
| 9 | Jean Aerts (BEL) | 1:18.6 |
| 9 | Angelo Cattaneo (ITA) | 1:18.6 |
| 11 | Lew Elder (CAN) | 1:19.0 |
| 11 | Bertie Donnelly (IRL) | 1:19.0 |
| 13 | Erich Fäs (SUI) | 1:19.2 |
| 14 | Eduardo Maillard (CHI) | 1:20.1 |
| 15 | Franz Dusika (AUT) | 1:22.0 |
| 16 | Galip Cav (TUR) | 1:22.3 |

## Notes

De Wael enumera 16 competidors, amb Francisco Rodríguez de l'Argentina en vuitena posició i Angelo Cattaneo d'Itàlia amb el mateix temps que Aerts, en la novena posició. Els seus noms no apareixen a l'Informe Oficial de 1928, però van ser descobertes per mitjà d'investigacions sobre diaris holandesos de l'època.

## Referències

* 1 2 «Cycling at the 1928 Amsterdam Summer Games: Men's Time Trial». sports-reference.com. Arxivat de l'original el 18 d'abril 2020. [Consulta: 11 juny 2014].
* ↑ «1928 Summer Olympics official report». Arxivat de l'original el 2008-04-08. [Consulta: 17 octubre 2018].
* 1 2 «Cycling - Road 1928». Arxivat de l'original el 2016-03-04. [Consulta: 17 octubre 2018].
# Pontifícia Universitat Gregoriana

La Pontifícia Universitat Gregoriana és una universitat pontifícia situada a Roma (Itàlia). Fundada originalment com a Col·legi Romà (Collegio Romano) el 1551 per sant Ignasi de Loiola, fou la primera universitat fundada per la Companyia de Jesús. El seu nom actual prové del papa Gregori XIII. Està formada per diverses facultats i instituts de diverses disciplines relacionades amb les humanitats, així com un dels departaments de teologia més destacats del món. Té més de 3.000 estudiants de 130 països, 821 diòcesis i 84 instituts religiosos i professors de 40 països.
Disposa de sis facultats (Teologia, Dret Canònic, Filosofia, Història i Béns Culturals de l'Església, Misiologia, Ciències Socials), dos Instituts (Espiritualitat i Psicologia), i quatre centres (Per a la Formació dels Formadors al Sacerdoci, "Cardinal Bea" per a Estudis Jueus, "Alberto Hurtado" per la Fe i la Cultura i Espiritualitat ignasiana).

## Galeria

* La universitat, de nit
* Antics equipaments de la universitat ara són una escola pública
* L'atri central de la universitat
* Sala de lectura de la universitat, el 1930

## Vegeu també

* Acadèmia Pontifícia de Sant Tomás d'Aquino
* Universitat Pontifícia de Sant Tomás d'Aquino
* Cúria Romana
* Opus Dei
* Lluís Clavell Ortiz-Repiso

## Referències

* ↑ «Gesuita francese, nuovo rettore dell'Università Gregoriana». Zenit, 26-04-2010 [Consulta: 27 gener 2014].
* ↑ «Historical Hints». unigre.it. Pontifícia Universitat Gregoriana. Arxivat de l'original el 2 de febrer 2014. [Consulta: 27 gener 2014].